
Dienas aprūpes centra izbūve Grīzupes ielā 96, Liepājā

NOLIKUMS

I SADAĻA
INFORMĀCIJA PAR IEPIRKUMU

	1.1. Pasūtītājs

	Pasūtītājs, kas organizē iepirkuma procedūru:
Liepājas valstspilsētas pašvaldība
Reģistrācijas Nr. 40900016437
Rožu iela 6, Liepāja, LV-3401
	Pasūtītājs, kas slēgs iepirkuma līgumu:
Liepājas valstspilsētas pašvaldības iestāde
“Liepājas Centrālā administrācija” 
Reģistrācijas Nr.90000063185
Rožu iela 6, Liepāja, LV-3401 

	
1.2. Iepirkuma priekšmets

	Dienas aprūpes centra izbūve Grīzupes ielā 96, Liepājā, atbilstoši  SIA “Livland Group“ izstrādātam būvprojektam “Dienas aprūpes centra izbūve Grīzupes ielā 96, Liepājā” (nolikuma 9.pielikums).


	1.3. CPV kodi

	45215200-9 – (sociālo pakalpojumu ēku celtniecības darbi);
77314100-5 – (apzaļumošanas pakalpojumi),
45233161-5 – (gājēju celiņa būvdarbi).


	1.4. Projekts
[bookmark: _Hlk161816365]Projekts tiek īstenots Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām, sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.5. pasākuma "Sabiedrībā balstītu sociālo pakalpojumu infrastruktūras izveide un attīstība" projekta Nr. 4.3.1.5/1/24/I/001 “Infrastruktūras izveide sabiedrībā balstītu pakalpojumu nodrošināšanai Liepājā” ietvaros.

1.5. Līguma izpildes laiks, vieta

	1.5.1. Plānojot būvdarbu veikšanu, būvdarbu veicējam jānodrošina darba izpildes termiņš ne ilgāks par 12 (divpadsmit) mēnešiem pēc būvobjekta nodošanas Būvdarbu veicējam darba izpildei ar nodošanas – pieņemšanas aktu. 
1.5.2. Būvdarbu izpildes vieta: Grīzupes iela 96, Liepājā.


	1.6. Iepirkuma procedūra

	1.6.1. Iepirkuma procedūra tiek veikta atbilstoši Publisko iepirkumu likumam[footnoteRef:1] un Ministru kabineta 2017.gada 28.februāra noteikumiem Nr.107 “Iepirkumu procedūru un metu konkursu norises kārtība”[footnoteRef:2]. Iepirkuma procedūras veids ir atklāts konkurss. [1:  Publisko iepirkumu likums, skatīt: https://likumi.lv/doc.php?id=287760 ]  [2:  Ministru kabineta 2017.gada 28.februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba 
] 

1.6.2. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: viens pretendentu loks; viens būvobjekts; viens būvdarbu veikšanas laiks objektā.


	1.7. Kontaktpersona

	Liepājas valstspilsētas pašvaldības iestādes “Liepājas Centrālā administrācija” Publisko iepirkumu daļas juriste Aija Drulle, t.63404777, e-pasts: iepirkumi@liepaja.lv. 


	1.8. Piedāvājumu iesniegšanas termiņš

	1.8.1. Piedāvājumi iesniedzami Elektronisko iepirkumu sistēmas (turpmāk tekstā EIS) e-konkursu apakšsistēmā (https://www.eis.gov.lv/EKEIS/Supplier/). Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja (turpmāk tekstā IUB) tīmekļvietnes paziņojumā un Elektronisko iepirkumu sistēmas e-konkursu apakšsistēmā.
1.8.2. Pēc noteiktā termiņa beigām EIS e-konkursu apakšsistēmā iesniegtie piedāvājumi netiks atvērti. Ārpus EIS e-konkursu apakšsistēmas iesniegtie piedāvājumi tiks atgriezti iesniedzējiem. 
1.8.3. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 (divdesmit četru) stundu laikā vai 10 (desmit) minūtes pēdējo četru stundu laikā līdz piedāvājumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu Publisko iepirkumu likuma 35. panta trešās daļas izpratnē.
1.8.4. Piedāvājumu noformē atbilstoši nolikuma 7.pielikuma “Prasības piedāvājuma noformēšanai un iesniegšanai” noteikumiem.

	1.9. Piedāvājumu atvēršanas vieta un laiks
1.9.1. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā.
1.9.2. Pasūtītājs publicē pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām.
1.9.3. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.

	1.10. Pretendenta piedāvājuma nodrošinājums

	1.10.1. Piedāvājuma nodrošinājums ir noteikts 10 000,00 EUR (desmit tūkstošu euro) apmērā un termiņš 6 (seši) mēneši no piedāvājuma atvēršanas dienas. 
1.10.2. Piedāvājuma nodrošinājums ir noteiktās naudas summas iemaksa pasūtītāja norādītajā kontā, bankas garantija vai apdrošināšana par noteikto naudas summu, kuru pretendents kopā ar piedāvājumu iesniedz kā nodrošinājumu piedāvājuma spēkā esamībai.
1.10.3. Piedāvājuma nodrošinājums atbilst nolikuma 12. pielikumā “Piedāvājuma nodrošinājuma noteikumi”  ietvertajiem noteikumiem. 


	1.11. Papildu informācija
1.11.1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā Elektronisko iepirkumu sistēmāhttps://www.eis.gov.lv/EKEIS/Supplier/Organizer/16619. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.11.2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām:
1.11.2.1. Ja piegādātājs papildu informāciju ir pieprasījis, izmantojot EIS – komisija papildu informāciju piegādātājam sniedz, ievietojot šo informāciju EIS, pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta piegādātājam;
1.11.2.2. Ja piegādātājs papildu informāciju pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu, vai iesniedzot personīgi, komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS pie iepirkuma dokumentiem, norādot arī uzdoto jautājumu.
1.11.3. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – pirmdienās līdz 18:00, piektdienās līdz 16:00, pārējās darba dienās līdz 17:00. Pirmssvētku dienās darba laiks ir saīsināts par 1 (vienu) stundu. Pēc darba laika iesniegtais jautājums tiek uzskatīts par saņemtu nākošajā darba dienā.


	1.12. Datu aizsardzība

	1.12.1. Pārzinis personas datu apstrādei ir Liepājas valstspilsētas pašvaldība, kuras vārdā rīkojas Liepājas valstspilsētas pašvaldības iestāde “Liepājas Centrālā administrācija”, Rožu iela 6, tālruņa numurs 63404750, e-pasta adrese pasts@liepaja.lv un Liepājas valstspilsētas pašvaldības iestāde “Liepājas Komunālā pārvalde”, Uliha iela 44, tālruņa numurs 63480965, e-pasta adrese komunala.parvalde@liepaja.lv. 
1.12.2. Personas datu apstrādes nolūks izraudzīties atbilstošāko pretendentu, lai nodrošinātu budžeta līdzekļu efektīvu un ekonomisku izlietošanu atbilstoši paredzētajiem mērķiem.
1.12.3. Personas datu apstrādes tiesiskais pamats ir uzdevumu izpilde sabiedrības interesēs vai īstenojot pārzinim likumīgi piešķirtās oficiālās pilnvaras (Vispārīgās datu aizsardzības regulas 6.panta 1.punkta e)apakšpunkts, Publisko iepirkumu likuma 41.pants, 46. pants, Ministru kabineta 2023.gada 24.oktobra noteikumi Nr.605 “Iepirkuma un koncesijas procedūras paziņojumu noteikumi”).
1.12.4. Personas datu iespējamie saņēmēji ir Liepājas valstspilsētas pašvaldības iestādes “Liepājas Centrālā administrācija” atbildīgās struktūrvienības un darbinieki, Liepājas valstspilsētas pašvaldības iestādes “Liepājas Komunālā pārvalde” darbinieki, Liepājas valstspilsētas pašvaldības Iepirkumu komisijas locekļi (pieteikuma izvērtēšana), Liepājas valstspilsētas pašvaldības iestādes “Liepājas Centrālā administrācija”  IT daļa (informācijas un komunikāciju tehnoloģiju administrēšana), Pārziņa nolīgtais apstrādātājs (lietvedības sistēmas uzturētāji), kā arī uzraudzības iestādes un citas valsts un pašvaldības iestādes un tiesas likumā noteiktajos gadījumos.
1.12.5. Personas dati tiks glabāti 10 gadus
1.12.6. Personām kā datu subjektiem ir tiesības:
1.12.6.1. pieprasīt piekļuvi saviem kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot rakstisku pamatojumu lūgumam, normatīvajos aktos noteiktajos gadījumos lūgt personas datu apstrādes ierobežošanu, kā arī iebilst pret apstrādi;
1.12.6.2. vērsties pie Pasūtītāja personas datu aizsardzības speciālista - tālr. 63422331, adrese: Rožu iela 6, Liepāja, elektroniskā pasta adrese: das@liepaja.lv; 
1.12.6.3. iesniegt sūdzību par nelikumīgu personas datu apstrādi Datu valsts inspekcijā.



II SADAĻA
INFORMĀCIJA PAR IEPIRKUMA PRIEKŠMETU

	2.1. Iepirkuma priekšmeta apraksts:

	Iepirkumu priekšmets ir dienas aprūpes centra izbūve Grīzupes ielā 96, Liepājā, atbilstoši  SIA “Livland Group“ izstrādātajam būvprojektam “Dienas aprūpes centra izbūve Grīzupes ielā 96, Liepājā” (BIS-BL-842035-25017)” (turpmāk tekstā – Projekta dokumentācija). 


	2.2. Galvenie darbi ir noteikti Projekta dokumentācijā:
· zemes darbi;
· pamatu un pamatnes izbūve;
· sienu, ēku un būvju karkasu konstrukciju izbūve;
· starpsienu izbūve;
· grīdu pamatnes izbūve;
· jumtu izbūve;
· logu, durvju un citi ārējie apdares darbi;
· iekšējie apdares darbi;
· inženierkomunikāciju būvdarbi;
· nožogojuma izbūve;
· apzaļumošanas darbi;
· stāvlaukuma un ietves izbūve;
· spēļu (rekreācijas) laukuma izbūve un pēcuzstādīšanas pārbaudes pasūtīšana, neatbilstību novēršana un ziņojuma iesniegšana pasūtītājam.


	2.3. Īpaši noteikumi būvniecības līguma izpildei 
2.3.1. Būvdarbu veicējam jānodrošina Eiropas Savienības fondu publicitātes un vizuālās identitātes prasību ievērošana atbilstoši vadlīnijām „ES fondu 2021.-2027. gada un Atveseļošanas fonda komunikācijas un dizaina vadlīnijas”, (vadlīnijas atrodamas adresē: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas).


	2.4. Prasības veicamā darba izpildē, pieņemšanā un kvalitātes kontrolē nosaka:

	· Būvniecības likums;
· Ministru kabineta 2014.gada 19.augusta noteikumi Nr.500 “Vispārīgie būvnoteikumi”;
· [bookmark: _Hlk181797634]Ministru kabineta 2014. gada 2. septembra noteikumi Nr. 529 "Ēku būvnoteikumi";
· Ministru kabineta 2020.gada 7.janvāra noteikumu Nr.18 “Spēļu un rekreācijas laukumu drošuma noteikumi”;
· Ministru kabineta 2011.gada 15.februāra noteikumi Nr.132 „Rotaļlietu drošuma noteikumi”;
· Ministru kabineta 2010.gada 16.februāra noteikumi Nr.136 „Publisko atrakciju iekārtu drošības prasības un tehniskās uzraudzības kārtība”;
· Latvijas valsts standartos izvirzītās prasības;
· Projekta dokumentācijā un darba apjomos izvirzītās prasības;
· Būvniecības līgums.


	2.5. Garantija

	[bookmark: _Hlk219381470]Būvdarbu veicējs garantē veiktā darba, materiālu un iekārtu kvalitāti 5 (piecus) gadus pēc būves pieņemšanas ekspluatācijā un novērš garantijas laikā radušos defektus. Ja iekārtu ražotājs iekārtas tehniskajā dokumentācijā iekārtai ir noteicis citu garantijas termiņu, attiecīgajai iekārtai ir spēkā iekārtas ražotāja noteiktais garantijas termiņš.

	

	2.6. Tāmju aizpildīšana

	2.6.1. Lokālajās tāmēs jāievērtē visi darbu veikšanai nepieciešamie materiāli, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā. Pretendentam finanšu piedāvājumā jāiekļauj iespējamie sadārdzinājumi un jebkuri ar līguma pilnīgu izpildi saistīti izdevumi. Tāmē norādītajām summām jābūt noapaļotām līdz 2 (diviem) cipariem aiz komata.
2.6.2. Darba apjomos jāiekļauj izmaksas, kas nav iekļautas tāmēs – piemēram, digitālā uzmērīšana, izpilddokumentācijas izgatavošana un trases nospraušana. Visus ar šo darbu izpildi saistītos izdevumus Pretendents var paredzēt katra konkrētā darba izmaksās vai iekļaut kopsavilkumā virsizdevumu sadaļā, atbilstoši normatīvajos aktos noteiktajam. 

	

	2.7. Ekvivalenti

	2.7.1. Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem, ja tiek sasniegti būvprojektā iekļautie tehniskie rādītāji, nodrošinot izmantoto materiālu sastāva, kvalitātes un dizaina raksturlielumu atbilstību. 
2.7.2. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos. 
2.7.3. Ja Pretendents piedāvā ekvivalentus, tam jāiesniedz piedāvājumā norādīto ekvivalentu materiālu un būvprojektā norādīto materiālu tehnisko datu salīdzinājumu tabulas, kā arī aprēķini, skaidrojumi (tostarp, kurai pozīcijai attiecināma kura piedāvājumam pievienotā datu lapa), ražotāja dokumentācija vai kompetentas institūcijas izsniegts apliecinājums par pārbaudes rezultātiem, pamatojot un pierādot, ka piedāvājumā norādītie materiāli ir ekvivalenti un to kvalitātes rādītāji ir tādi paši vai labāki un ekonomiskāki par būvprojektā norādītajiem.
2.7.4. Pretendents piedāvājumam pievieno attiecīgi aizpildītu iepirkuma nolikuma pielikumu (nolikuma 10.pielikums).
2.7.5. Konkrētu zīmolu norādes tāmē un projektā ir saistītas ar kontroltāmes sagatavošanu, turklāt  ir norādīti tikai plašāk izmantotie materiāli, par kuriem piegādātājiem ir zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm. 
2.7.6. Līguma izpildes gaitā jautājumi par ekvivalentiem tiek risināti tikai Līgumā noteiktos gadījumos.


	2.8. Tehniskās specifikācijas izstrādātas 07.11.2025.

	


III SADAĻA
PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments:

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	a) Pieteikums dalībai atklātā konkursā (pēc formas – nolikuma 1.pielikums);
b) Piedāvājuma nodrošinājuma esamību apliecinošs dokuments (atbilstoši nolikuma 12.pielikumam);
c) Apliecinājums par neatkarīgi izstrādātu piedāvājumu (pēc formas – nolikuma 11.pielikums).

	3.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
	1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
1. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	3.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, norādot, kādi resursi pretendenta rīcībā tiks nodoti.

	3.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.5. Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts, 3.7.punkts un 3.8.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	3.6. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem.
Pasūtītājs pārbaudi veiks arī attiecībā uz PIL 42. panta trešās daļas 1., 2. un 3.punktā  minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteikto kārtību.

	3.7. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi.
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.

Komisija pārbauda pretendentu tīmekļvietnē: https://www.lursoft.lv/. 
Ārvalstu uzņēmumiem pēc Komisijas pieprasījuma jāiesniedz:
- attiecīgas ārvalstu iestādes izziņa par valdes/ padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	3.8. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos būvdarbus.
	a) Komisija pārliecinās par pretendenta reģistrācijas faktu pēc Uzņēmumu reģistra datiem tīmekļvietnē https://www.ur.gov.lv.
b) Komisija pārbauda pretendenta tiesības veikt būvdarbus Būvniecības informācijas sistēmā (https://bis.gov.lv/).**
c) Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	3.9. Pretendenta gada vidējais finanšu apgrozījums būvniecībā par iepriekšējiem trīs noslēgtajiem finanšu gadiem ir vismaz 1 500 000,00 EUR (viens miljons pieci simti tūkstoši euro).*
	a) Komisija pārbauda Būvniecības informācijas sistēmā pieejamo informāciju (https://bis.gov.lv/).**
b) Ārvalstīs reģistrēts pretendents, kurš nav reģistrēts Būvkomersantu reģistrā, piedāvājumam pievieno dokumentu, kurā norāda pretendenta apgrozījumu būvniecībā par iepriekšējiem 3 (trīs) noslēgtajiem finanšu gadiem (ja pretendenta pieredze būvniecībā ir mazāka nekā 3 (trīs) gadi, pretendents norāda sasniegto apgrozījumu par to laika periodu, kurā pretendents darbojas būvniecības jomā).
c) Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz paraksttiesīgās personas apliecināta operatīvā peļņas vai zaudējuma aprēķina kopija. 

Lai pārliecinātos par Pretendenta uzrādīto apgrozījumu Komisijai ir tiesības pieprasīt jebkuru citu dokumentu, kas pamato Pretendenta uzrādīto apgrozījumu.

	* Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.

	3.10. Pretendentam iepriekšējo 5 (piecu) gadu laikā*** ir pieredze vismaz 1 (viena) līdzīga**** līguma savlaicīgā un kvalitatīvā izpildē.

	a) Informācija par iepriekšējo pieredzi (pēc formas – nolikuma 5.pielikums).
b) Par pieredzes objektu pievieno:
· būvdarbu pasūtītāja atsauksmi vai jebkuru citu dokumentu, kas apliecina uzrādīto pieredzi;
· dokumentu, kas apstiprina būvdarbu pabeigšanas faktu (būvobjekts nodots ekspluatācijā), ja tas nav minēts atsauksmē, jebkurā citā dokumentā, kas apliecina uzrādīto pieredzi, vai informācija nav atrodama Būvniecības informācijas sistēmā (https://bis.gov.lv/);
· dokumentu, kas satur informāciju par norādītā pieredzes objekta būvdarbu summu, ja šī informācija nav iekļauta pasūtītāja atsauksmē.


	3.11. Pretendents līguma izpildē nodrošina nepieciešamos speciālus, tajā skaitā speciālistus, kuri ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām: 
3.11.1. atbildīgo būvdarbu vadītāju, kurš ir
sertificēts speciālists ēku būvdarbu vadīšanā un būvuzraudzībā kuram iepriekšējo 5 (piecu) gadu*** laikā ir pieredze vismaz 1 (viena) līdzīga**** līguma savlaicīgā un kvalitatīvā izpildē kā būvdarbu vadītājam;
3.11.2. sertificētu speciālistu ceļu būvdarbu vadīšanā un būvuzraudzībā;
3.11.3. sertificētu speciālistu ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā;
3.11.4. sertificētu speciālistu siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā;
3.11.5. sertificētu speciālistu elektroietaišu izbūves darbu vadīšanā un būvuzraudzībā;
3.11.6. sertificētu speciālistu elektronisko sakaru sistēmu un tīklu būvdarbu vadīšanā un būvuzraudzībā;
3.11.7. kvalificētu speciālistu dārzkopības, agronomijas vai ainavu arhitektūras jomā.

	1. Informācija par līguma izpildi (pēc formas – nolikuma 6. pielikums), kur pretendents norāda: 
· vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem), 
· piesaistītos speciālistus, to pienākumus un saistību ar pretendentu.
Komisija pārbauda speciālista būvprakses sertifikātu un saistību ar pretendentu Būvniecības informācijas sistēmā (https://bis.gov.lv/).** 
Ja kāds no speciālistiem nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi vai ar drošu elektronisko parakstu parakstītu apliecinājumu par dalību līguma izpildē konkrētā pozīcijā, ja pretendents iepirkuma procedūras rezultātā iegūs līguma slēgšanas tiesības.

b) Informācija par iepriekšējo pieredzi (pēc formas – nolikuma 5.pielikums).

c) Par atbildīgā būvdarbu vadītāja norādīto pieredzes objektu pievieno dokumentu, kas apstiprina nominētā būvdarbu vadītāja pieredzi objektā (piemēram, būvatļauja, kopija no būvdarbu žurnāla, u.c. dokuments), būves nodošanas aktu vai citu dokumentu, kas apstiprina būvdarbu pabeigšanas faktu, ja tas nav minēts atsauksmē vai informācija nav atrodama Būvniecības informācijas sistēmā (https://bis.gov.lv/), un dokumentu, kas satur informāciju par norādītā pieredzes objekta būvdarbu summu.

d) Par speciālistu dārzkopības, agronomijas vai ainavu arhitektūras jomā jāiesniedz speciālista kvalifikācijas (izglītību) apliecinoša dokumenta kopiju dārzkopības, agronomijas vai ainavu arhitektūras jomā. 

e) Speciālista dārzkopības, agronomijas vai ainavu arhitektūras jomā pašrocīgi vai ar drošu elektronisko parakstu parakstīts apliecinājums par dalību līguma izpildē konkrētā pozīcijā, ja iepirkuma procedūras rezultātā līguma slēgšanas tiesības tiks piešķirtas pretendentam.

	** Ja Būvniecības informācijas sistēmā norādītā informācija neatbilst faktiskajai situācijai (apgrozījums, speciālisti, speciālistu sertifikāti), pretendents atsevišķā dokumentā norāda attiecīgu papildu informāciju.
Ja pretendents, lai izpildītu kvalifikācijas prasības, piedāvājumā balstās uz ārvalstu speciālistu, tad šādam speciālistam jāatbilst izglītības un profesionālās kvalifikācijas prasībām attiecīgās profesionālās darbības veikšanai tā reģistrācijas valstī.
Šādā gadījumā pretendents iesniedz profesionālo kvalifikāciju apliecinoša dokumenta atbilstoši attiecīgā speciālista valsts izvirzītajām prasībām apliecinātu kopiju un apliecinājumu, ka tā piesaistītais ārvalstu speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darba dienu laikā no iepirkuma līguma noslēgšanas normatīvajos aktos noteiktajā kārtībā iesniegs Latvijas Republikas atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā.

	*** Par iepriekšējo 5 (piecu) gadu laikā īstenotu būvobjektu tiks atzīts būvobjekts, kas laika posmā no 2021.gada 1.janvāra līdz piedāvājumu iesniegšanas termiņa beigām nodots ekspluatācijā atbilstoši attiecīgās valsts normatīvajos aktos noteiktajai kārtībai.

	**** Par līdzīgu līgumu Komisija atzīs ēkas būvdarbu līgumu par kopējo būvdarbu summu vismaz 1’500’000,00 EUR (viens miljons pieci simti tūkstoši euro) neskaitot PVN.

	3.12. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai.
	Informācija par līguma izpildi (pēc formas – nolikuma 6.pielikums).
Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam (ja attiecas).

	3.13. Pretendents ir iesniedzis tehnisko un finanšu piedāvājumu konkursam.
	a) Finanšu piedāvājums (pēc formas – nolikuma 2.pielikums).
b) Koptāme, kopsavilkums un lokālās tāmes, kas izstrādātas atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” (atbilstoši nolikuma 3.pielikumam).
c) Pretendenta piedāvājumā iekļauto ekvivalento materiālu, standartu un/vai tehnoloģiju saraksts (nolikuma 10.pielikums), ja attiecas.



IV SADAĻA
PIEDĀVĀJUMA IZVĒRTĒŠANAS KRITĒRIJS

	4.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.


	4.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.


	4.3. Gadījumā, ja pēc 4.2.punktā noteiktā izvēles kritērija divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
4.3.1. uz izlozi tiek aicināti Pretendenti, kuri ieguvuši vienādu novērtējumu,
4.3.2. ja Pretendents neierodas uz izlozi, tā norit bez Pretendenta klātbūtnes,
4.3.3. izlozi uzsāk tas Pretendents (vai viņa vietā – iepirkuma komisija, ja Pretendents nav ieradies), kurš piedāvājumu iesniedzis pirmais,
4.3.4. atklātā izlozē piedalās Komisijas locekļi un var piedalīties visi interesenti,
4.3.5. izlozes gaitu protokolē,
4.3.6. iepirkuma līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.



V SADAĻA
PIELIKUMI

	1.pielikums
	Pieteikuma dalībai atklātā konkursā forma

	
	

	2.pielikums
	Finanšu piedāvājuma forma

	
	

	3.pielikums
	Koptāme, kopsavilkums un lokālās tāmes

	
	

	4.pielikums
	Līguma projekts

	
	

	5.pielikums
	Informācijas par iepriekšējo pieredzi forma

	
	

	6.pielikums
	Informācijas par līguma izpildi forma

	
	

	7.pielikums
	Prasības piedāvājuma noformēšanai un iesniegšanai

	
	

	8.pielikums
	Vērtēšanas nosacījumi

	
	

	9.pielikums
	Projekta dokumentācija

	
	

	10.pielikums
	Pretendenta piedāvājumā iekļauto ekvivalento materiālu, standartu un/vai tehnoloģiju saraksts

	
	

	11.pielikums
	Apliecinājuma par neatkarīgi izstrādātu piedāvājumu forma

	
	

	12.pielikums
	Piedāvājuma nodrošinājuma noteikumi






Atklāta konkursa LVP 2026/109
 nolikuma 7.pielikums

PRASĪBAS PIEDĀVĀJUMA NOFORMĒŠANAI UN IESNIEGŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

	2. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

	3. Sagatavojot piedāvājumu, Pretendents ievēro, ka:
3.1. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
3.2. Būvdarbu tāmes jāaizpilda pilnībā, nemainot Pasūtītāja noteikto secību un pozīciju skaitu, visas cenas un summas norādot euro, noapaļojot ar 2 (divām) decimālzīmēm aiz komata; 
3.3. Būvdarbu tāmes paraksta sertificēti būvspeciālisti, kuriem ir tiesības to veikt atbilstoši 03.05.2017. Ministru kabineta noteikumu Nr. 239 ” Noteikumi par Latvijas būvnormatīvu LBN 501-17 "Būvizmaksu noteikšanas kārtība" nosacījumiem. Gadījumā, ja attiecīgajam speciālistam nav elektroniskā paraksta, tāmē norāda speciālista vārdu, uzvārdu un sertifikāta numuru un pievieno speciālista parakstītu apliecinājumu par minētās tāmes sastādīšanu.
3.4. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju;
3.5. Dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

	4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.

	5. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai. 

	6. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:3]. [3:  Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127. ] 


	7. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības).

	8. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

	9. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

	10. Komisija pieņem Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Pretendents ir tiesīgs iesniegt Eiropas vienoto iepirkuma procedūras dokumentu (turpmāk – EVIPD) (EVIPD veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam). Ja Pretendents izvēlējies iesniegt EVIPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kuram nodoto veicamo būvdarbu vai pakalpojumu vērtība ir vismaz 10 000 euro, bez PVN. Piegādātāju apvienība iesniedz atsevišķu EVIPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām Pretendentu atlases prasībām. EVIPD pieejams Elektronisko iepirkumu sistēmā: http://espd.eis.gov.lv. Iesniedzot EVIPD, pretendents aizpilda vismaz šādas dokumenta daļas:
II daļa. Informācija par ekonomikas dalībnieku. Jānorāda informācija vismaz šādās sadaļās:
A Informācija par ekonomikas dalībnieku
C Informācija par paļaušanos uz citu subjektu spējām
D Informācija par apakšuzņēmējiem, uz kuru spējām ekonomikas dalībnieks nepaļaujas
IV daļa. Atlases kritēriji. Jānorāda informācija vismaz šādās sadaļās:
A. Piemērotība
B. Saimnieciskais un finansiālais stāvoklis
C. Tehniskās un profesionālās spējas
(Dokuments iesniedzams e-konkursu apakšsistēmas sadaļā “Eiropas vienotais prasību dokuments (ESPD)”).

	11. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

	12. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

	13. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

	14. Elektronisko iepirkumu sistēmas e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.

	15. Saskaņā ar Publisko iepirkumu likuma 60.panta desmito daļu pasūtītājs publicēs noslēgtā iepirkuma līguma tekstu Pasūtītāja pircēja profilā Elektronisko iepirkumu sistēmā.

VĒRTĒŠANAS NOSACĪJUMI
	1. Iepirkuma procedūru veic ar Liepājas valstspilsētas domes 2026.gada 18.jūnija lēmums Nr.234/6 izveidotā Iepirkumu komisija,  (Nolikumā arī – Komisija).

	2. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.

	3. Komisija, pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, pretendentu kvalifikācijas atbilstības pārbaudi veiks tikai tam pretendentam, kuram būtu piešķiramas iespējamas iepirkuma līguma slēgšanas tiesības. Komisija piedāvājumu vērtēšanu veic šādā secībā:
3.1. pārbauda vai nav konstatējamas aritmētiskās kļūdas visu pretendentu piedāvājumos;
3.2. pārliecinās par visu pretendentu tehnisko piedāvājumu vispārīgu atbilstību nolikumā noteiktajām prasībām.
3.3. ņemot vērā konkursa nolikumā noteiktos piedāvājumu izvēles kritērijus, pārbauda visu pretendentu piedāvājumus atbilstoši kritēriju vērtēšanas nosacījumiem.
3.4. konstatē, kuram pretendentam, atbilstoši noteiktajiem piedāvājuma izvēles kritērijiem un kārtībai, būtu piešķiramas iespējamas līguma slēgšanas tiesības. Sekojoši šim pretendentam veic:
3.4.1. paraksttiesību pārbaudi,
3.4.2. iesniegtā piedāvājuma atbilstības noformējuma prasībām pārbaudi, 
3.4.3. iesniegtā piedāvājuma atbilstību nolikumā noteiktajām pretendentu atlases prasībām,
3.4.4. iesniegtā tehniskā un finanšu piedāvājuma atbilstību.

	4. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.

	5. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.

	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.

	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.

	8. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.

	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.

	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.

	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.

	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.

	13. Vērtējot piedāvājumus, Komisija ir tiesīga ņemt vērā un vērtēt pretendenta un/vai speciālistu pieredzi, kas nav norādīta pretendenta piedāvājumā, bet ir iegūta pie pasūtītāja, ja tā ir atbilstoša iepirkuma nolikumā izvirzītajām prasībām.

	14. Ja Komisija konstatē, ka pretendents neatbilst nolikumā izvirzītajām kvalifikācijas prasībām vai pretendenta tehniskais un/vai finanšu piedāvājums neatbilst nolikumā izvirzītajā prasībām Komisijai ir tiesības noraidīt pretendentu vai pretendenta piedāvājumu un neizskatīt to nākamajā izvērtēšanas posmā.

	15. Triju darba dienu laikā pēc lēmuma pieņemšanas Komisija informē visus Pretendentus par pieņemto lēmumu, nosūtot uz Pretendenta e-adresi. Ja pretendentam nav e-adreses, informācija par rezultātiem tiks nosūtīta uz pieteikumā norādīto elektroniskā pasta adresi.

PIEDĀVĀJUMA NODROŠINĀJUMA NOTEIKUMI
1. Piedāvājuma nodrošinājuma apmērs un spēkā esamības termiņš ir noteikts nolikuma 1.10.1. punktā.
2. Piedāvājuma nodrošinājums ir noteiktās naudas summas iemaksa pasūtītāja norādītajā kontā, bankas garantija vai apdrošināšana par nolikumā noteikto naudas summu, kuru pretendents kopā ar piedāvājumu iesniedz kā nodrošinājumu piedāvājuma spēkā esamībai.
3. Piedāvājuma nodrošinājumam ir jāstājas spēkā ne vēlāk kā piedāvājumu iesniegšanas termiņā. Piedāvājuma nodrošinājums ir spēkā īsākajā no šādiem termiņiem, izņemot šī pielikuma 14. punktā noteiktajā gadījumā:
3.1. iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;
3.2. līdz dienai, kad pretendents, kuram piešķirtas iepirkuma līguma slēgšanas tiesības, pirms iepirkuma līguma noslēgšanas iesniedz saistību izpildes nodrošinājumu;
3.3. līdz iepirkuma līguma noslēgšanai.
4. Piedāvājuma nodrošinājums piedāvājuma nodrošinājuma spēkā esamības termiņā ir no pretendenta puses neatsaucams.
5. Pasūtītājam nav jāprasa piedāvājuma nodrošinājuma summa no pretendenta pirms prasības iesniegšanas piedāvājuma nodrošinājuma devējam un nav jāprasa pretendenta saskaņojums, lai iesniegtu pieprasījumu piedāvājuma nodrošinājuma izmaksai.
6. Piedāvājuma nodrošinājuma devējam jāizmaksā Pasūtītājam piedāvājuma nodrošinājums pēc pirmā pieprasījuma uz Pasūtītāja norādīto kontu, nepieprasot nekādus papildu pierādījumus vai paskaidrojumus.
7. Piedāvājuma nodrošinājuma summas izmaksas termiņš ir ne vēlāk kā 5 (piecas) darba dienas no pieprasījuma iesniegšanas dienas. 
8. Nodrošinājuma devējs izmaksā Pasūtītājam piedāvājuma nodrošinājuma summu, ja:
8.1. pretendents atsauc savu piedāvājumu, kamēr ir spēkā piedāvājuma nodrošinājums;
8.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav parakstījis iepirkuma līgumu.
9. Ja piedāvājuma nodrošinājumu iesniedz kā bankas garantiju, tam jāatbilst Starptautiskās tirdzniecības kameras noteikumiem Nr.758 („The ICC Uniform Rules for Demand Guaranties”, ICC Publication No.758). Bankas izdotā nodrošinājuma dokumentu pievieno piedāvājumam. Piedāvājumam pievienojams un iesniedzams ar drošu elektronisko parakstu (nodrošinājuma izdevēja paraksttiesīgā persona) parakstīts piedāvājuma nodrošinājums.
10. Ja piedāvājuma nodrošinājumu iesniedz apdrošināšanas polises formā apdrošināšanas polisi un maksājuma dokumentu, kas apliecina, ka apdrošināšanas polise ir apmaksāta un ir spēkā pievieno piedāvājumam. Piedāvājumam pievienojams un iesniedzams ar drošu elektronisko parakstu (nodrošinājuma izdevēja paraksttiesīgā persona) parakstīts piedāvājuma nodrošinājums.
11. Ja piedāvājuma nodrošinājums ir noteiktās naudas summas iemaksa pasūtītāja norādītajā kontā, Pasūtītājs kļūst par šo finanšu līdzekļu īpašnieku un neatmaksā pretendentam iemaksāto summu jebkurā no šādiem gadījumiem:
11.1. pretendents atsauc savu piedāvājumu, kamēr ir spēkā piedāvājuma nodrošinājums;
11.2. pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav parakstījis iepirkuma līgumu.
12. Ja piedāvājuma nodrošinājums ir noteiktās naudas summas iemaksa pasūtītāja norādītajā kontā, nolikumā noteiktā naudas summa ir jāiemaksā pilnā apjomā Liepājas valstspilsētas pašvaldības iestādei “Liepājas Centrālā administrācija” (reģistrācijas Nr.90000063185) kontā LV42UNLA0050022994139 (AS SEB Banka) līdz piedāvājumu iesniegšanas termiņa beigām, maksājuma uzdevumā norādot precīzu iepirkuma identifikācijas numuru. Maksājuma dokumentu, kas apliecina piedāvājuma nodrošinājuma iemaksu, pievieno piedāvājumam.
13. Ja nav iestājies neviens no 11.punktā noteiktajiem gadījumiem, Pasūtītājs iemaksāto piedāvājuma nodrošinājuma summu pilnā apjomā atmaksā pretendentam pēc piedāvājuma nodrošinājuma derīguma termiņa beigām vai līguma noslēgšanas ar pretendentu, kuram piešķirtas līguma slēgšanas tiesības, kā arī gadījumos, kad pieņemts lēmums par iepirkuma procedūras pārtraukšanu vai izbeigšanu bez rezultātiem, pēc tam, kad būs beidzies Publisko iepirkumu likumā noteiktais iepirkuma komisijas lēmuma apstrīdēšanas termiņš.
14. Ja iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas, attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
10

